
DIRECŢIA URBANISM




Dr. Ing. GHEORGHE CIUHANDU

SERVICIUL PLANIFICARE URBANĂ

Nr.U92006-005139/17.10.2006
REFERAT

privind aprobarea Planului Urbanistic de Detaliu “Construcţii industriale, depozitare, servicii”, strada Ovidiu Cotruş Timişoara

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;


Având în vedere solicitarea înregistrată cu nr. U92006-005139/22.09.2006 privind aprobarea Planului Urbanistic de Detaliu “Constructii industriale, depozitare, servicii”, strada Ovidiu Cotruş Timişoara;


Având în vedere prevederile Certificatului de Urbanism, nr. 4167/24.07.2006;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Constructii industriale, depozitare, servicii”, strada Ovidiu Cotruş Timişoara. 


Planul Urbanistic de Detaliu este elaborat de proiectantul S.C. Studio 3D SRL, proiect nr.29/2006, la cererea beneficiarului S.C. BARUM TECHNIK S.R.L..
Terenul studiat în cadrul P.U.D. este situat în intravilanul municipiului Timişoara, în zona de sud a oraşului. Prin P.U.G. Timişoara pentru acest amplasament este stabilită funcţiune mixta de locuinte si functiuni complementare, servicii si industrie, cu interdicţie de construire până la elaborarea PUZ/PUD. Pe zona studiata s-a intocmit PUZ – Constructie hala, str. O.Cotrus, aprobat prin HCL 102/2004.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Suprafaţa totală studiată în cadrul P.U.D. este de 20.000 mp şi este proprietatea privată a S.C. BARUM TECHNIK S.R.L., înscris în CF nr. 4178 Freidorf având nr. top Cc1355/1/6 în suprafaţă de10000 mp şi CF nr. 4449 Freidorf având top Cc1355/1/7 în suprafaţă de 10000 mp.
Având în vedere că pe terenul top Cc1355/1/6 exista o hala pentru producţie, în care se desfaşoară în prezent activitatea firmei, prin P.U.D. “Constructii industriale, depozitare, servicii”, strada Ovidiu Cotruş Timişoara se propune realizarea unei zone cu funcţiune mixtă, de producţie, depozitare şi servicii, cu regim de înălţime maxim S+P+2E+M.
Accesul pe parcele se va face din strada Ovidiu Cotruş, pe o alee de acces propusă, perpendiculară pe această stradă, cu lăţimea propusă de 4,50 m. 

Locurile de parcare pentru funcţiunile propuse, în conformitate cu Regulamentul Local de Urbanism, sunt asigurate pe parcelele studiate, proprietate privată.


S-a asigurat un minimum de spaţiu verde de 20%, prin realizarea de zone verzi şi parcări înierbate.
Indicii propuşi prin prezenta documentaţie sunt:

POT maxim = 50 %  - funcţiune mixtă producţie, depozitare, servicii
CUT maxim = 1,5

Hcornisa maxim = 10,50m

Regim maxim de înălţime S+P+2E+M


Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planului Urbanistic de Detaliu “ Constructii industriale, depozitare, servicii”, strada Ovidiu Cotruş Timişoara se va integra în Planul Urbanistic General al Municipiului Timişoara şi va avea o valabilitate de 10 ani.


VICEPRIMAR, 





DIRECTOR,


Ing. Dorel Borza 





Arh. Emilian Sorin Ciurariu


CONSILIER,


Ing. Sorina Popa


AVIZAT JURIDIC,


Jr. Mirela Lasuschevici

Red./Dact. S.P.
